b'\n_START_ARTICLE_\nMakrobiotika\n_START_SECTION_\nPriporo\xc4\x8dila\n_START_PARAGRAPH_\nPriporo\xc4\x8dljivo je redno hranjenje poljubnih koli\xc4\x8din, vendar naj bodo ti dnevni obroki znotraj predlaganih smernic. Hrano se temeljito pre\xc5\xbeve\xc4\x8di in se je ne je tri ure pred spanjem. Hrano se pravilno toplotno obdela in se jo zau\xc5\xbeije z ljubeznijo.\n_START_SECTION_\nPreventiva in zdravljenje bolezni\n_START_PARAGRAPH_\nTrenutne prehranjevalne navade zahodne civilizacije in premalo telesne aktivnosti vodijo v epidemijo debelosti in opazno pove\xc4\x8danje \xc5\xa1tevila primerov  diabetesa tipa 2 ter ostalih kroni\xc4\x8dnih bolezni. Skrbno na\xc4\x8drtovana makrobiotska prehrana kot del zdravega na\xc4\x8dina \xc5\xbeivljenja bi lahko bila u\xc4\x8dinkovita metoda za  prepre\xc4\x8devanje debelosti, bolezni srca in o\xc5\xbeilja, sladkorne bolezni ter raka. Lahko je alternativa ali komplementarna terapija za \xc5\xbee bolne ljudi. Vsekakor so potrebne \xc5\xa1e dodatne preiskave za potrditev tega, saj empiri\xc4\x8dnih dokazov ni dovolj. Obstajajo le izpovedi posameznih ljudi, ki so ozdraveli s takim na\xc4\x8dinom \xc5\xbeivljenja,\n_START_SECTION_\nRak\n_START_PARAGRAPH_\nV zadnjem \xc4\x8dasu postaja makrobiotika vse bolj priljubljena alternativna terapija za rakave bolnike. S spremenjenim na\xc4\x8dinom \xc5\xbeivljenja lahko ozdravijo, omilijo simptome, ki zmanj\xc5\xa1ujejo kvaliteto \xc5\xbeivljenja. Lahko je tudi kot preventiva. Torej za to je potrebno pravilno prehranjevanje, pove\xc4\x8dana fizi\xc4\x8dna aktivnost, izogibanje stresu, pesticidom, herbicidom in ostalim kemikalijam ter elektromagnetnemu sevanju._NEWLINE_V makrobiotski prehrani ni velikokrat na jedilniku mle\xc4\x8dnih izdelkov, \xc4\x8de pa so, morajo imeti \xc4\x8dim manj\xc5\xa1o vsebnost ma\xc5\xa1\xc4\x8dob. To zni\xc5\xbeuje tveganje za raka \xc5\xbeelodca, prostate, ledvic ter jaj\xc4\x8dnikov. Ni\xc5\xbeji vnos jajc zmanj\xc5\xa1uje tveganje za raka debelega \xc4\x8drevesja, zadnjika in jaj\xc4\x8dnikov. U\xc5\xbeivanje polnozrnatih izdelkov lahko prepre\xc4\x8di raka debelega \xc4\x8drevesja, zadnjika,  \xc5\xbeelodca in maternice. Pove\xc4\x8dan vnos zelenjave je povezan z zni\xc5\xbeevanjem tveganja za nastanek raka \xc5\xbeelodca, grla, plju\xc4\x8d, ustne votline, maternice, trebu\xc5\xa1ne slinavke in debelega \xc4\x8drevesja. Zmanj\xc5\xa1ano u\xc5\xbeivanje rde\xc4\x8dega in predelanega mesa je povezano z ni\xc5\xbejim tveganjem za raka debelega \xc4\x8drevesja, zadnjika in prostate. Zaradi ni\xc5\xbejega vnosa kalcija je zmanj\xc5\xa1ano tveganje za raka prostate. Izoflavoni iz soje in ostalih \xc5\xbeivil imajo \xc5\xa1ibke estrogenske lastnosti in naj bi zni\xc5\xbeevali tveganje za nastanek raka dojk. Ni povsem znano, pod kak\xc5\xa1nimi pogoji imajo fitoestrogeni za\xc5\xa1\xc4\x8ditne oziroma spodbujajo\xc4\x8de vplive na razvoj raka,\n_START_SECTION_\nBolezni srca in o\xc5\xbeilja\n_START_PARAGRAPH_\nVnos mle\xc4\x8dnih izdelkov, jajc, enostavnih sladkorjev, soli ter  alkohola je zmanj\xc5\xa1an. U\xc5\xbeiva  se pusto meso, \xc4\x8deprav bolj poredko, \xc4\x8dim ve\xc4\x8dje koli\xc4\x8dine zelenjave ter ostalih \xc5\xbeivil, ki so bogate z vlakninami. Vse to ugodno vpliva na zmanj\xc5\xa1evanje krvnega pritiska in holesterola v krvi. S tem se zni\xc5\xbeuje tveganje za sr\xc4\x8dno\xc5\xbeilne bolezni.\n_START_SECTION_\nDiabetes\n_START_PARAGRAPH_\nZ visokim vnosom vlaknin in sestavljenih ogljikovih hidratov ter nizkim vnosom enostavnih sladkorjev je prav tako mo\xc5\xbeno obvladovati diabetes tipa 2. To pomeni zni\xc5\xbeanje odmerka ali prenehanje jemanja peroralnih antidiabetikov, zmanj\xc5\xa1anje te\xc5\xbee, zni\xc5\xbeanje krvnega pritiska ter vsesplo\xc5\xa1no bolj\xc5\xa1e po\xc4\x8dutje.\n_START_SECTION_\nTveganja\n_START_PARAGRAPH_\nDrasti\xc4\x8dna izguba telesne mase ter pomanjkanje vitaminov (kobalamin, riboflavin, vitamin D) in mineralov (kalcij, magnezij,cink in \xc5\xbeelezo) zaradi restriktivne  diete. To je zaskrbljujo\xc4\x8de, \xc5\xa1e posebej v primeru, ko se otrok prehranjuje po na\xc4\x8delu makrobiotike, ki ni dovolj skrbno na\xc4\x8drtovana, kar ga omejuje pri rasti in razvoju. Po drugi strani, obstaja teorija, da naj bi bil ravno nizek vnos kalorij delno odgovoren za domnevno ozdravitev pri rakavem obolenju,'